
A biometrikus fizetési megoldások elfogadása és használati szándéka a romániai fogyasztók körében

Kulcsszavak: biometrikus fizetés, innováció, fogyasztói magatartás
               A technológia egyre nagyobb elterjedésének és rohamos fejlődésének köszönhetően, számos iparág innovatív      megoldásokat nyújt a fogyasztók számára. Az elmúlt években a pénzügyi és kereskedelmi szektorok is lényeges átalakuláson mentek keresztül. Az innovatív, folyamatosan fejlődő technológiák új fizetési alternatívákat hoztak létre, átalakítva a fogyasztók fizetési szokásaikat. Ezen új fizetési lehetőségek közé sorolható a biometrikus fizetési módszer, amely egy gyors és kényelmes fizetési opciót kínálhat fel a fogyasztók számára, egy tenyérérintéssel vagy akár egy mosollyal is végbemehet a tranzakció. A biometrikus fizetési alternatíva egy viszonylag új, innovatív területet képvisel a fizetési módszerek között, valamint kevésbe kutatott terület a romániai piacon. Jelen dolgozat célja megvizsgálni a romániai fogyasztók attitűdjét a biometrikus fizetési alternatívák iránt. Továbbá felmérni ezen fogyasztók használati szándékát, valamint a biometrikus fizetési technológia elfogadási tendenciáját kvantitatív, kérdőíves kutatást végezve. A kutatás eredményei olyan új üzleti lehetőségekre mutatnak rá, amelyek elősegítik a biometrikus fizetési technológiák forgalmazásában és alkalmazásában érdekelt vállalatok döntéshozóit, az új technológia bevezetési szándékát illetően. Emellett hozzájárulnak a biometrikus fizetési megoldások fejlesztéséhez és kialakításához, ezáltal növelve a fogyasztói elégedettséget ezen fizetési lehetőséggel szemben.
       



